सरकार के साथ रहे या जाए, डीएमके करेगी फैसला  
दोपहर बाद डीएमके की एक अहम बैठक होनी है जिसमें इस बात पर विचार किया जा सकता है कि केंद्र सरकार के साथ पार्टी रहे या नहीं।
दोपहर बाद डीएमके की एक अहम बैठक होनी है जिसमें इस बात पर विचार किया जा सकता है कि केंद्र सरकार के साथ पार्टी रहे या नहीं। एनडीटीवी इंडिया को मिली सूचना के मुताबिक पार्टी अपने मंत्रियों को सरकार से बाहर रखने पर विचार कर रही है। हालांकि वह सरकार को बाहर से समर्थन देती रहेगी।   बुधवार को कनिमोई की ज़मानत अर्जी खारिज होने के फौरन बाद करुणानिधि ने यह बैठक बुलाई थी और यह अंदेशा तभी से था कि पार्टी कोई सख्त फ़ैसला कर सकती है।   डीएमके नेता और पूर्व दूरसंचार मंत्री ए राजा 2जी घोटाले में जेल की हवा खा रहे हैं। इसके बाद करुणानिधि की बेटी और डीएमके सांसद कनिमोई भी तिहाड़ में बंद हैं। अब आशंका जताई जा रही है कि दयानिधि मारन भी 2जी घोटाले में फंस सकते हैं। इसे लेकर पार्टी फैसला कर सकती है।